বিবেকানন্দের বাড়ির সামনে থেকে বিজেপির মিছিল, গিরিশ পার্ক থানার দিকে অগ্রসর

কলকাতা: কলকাতায় (Kolkata) স্বামী বিবেকানন্দের বাড়ির সামনে থেকে শুরু হল বিজেপির (BJP) মিছিল। সোমবার দলের কর্মী-সমর্থকদের নিয়ে এই মিছিল শুরু হয়। মিছিলটি বিবেকানন্দ রোড ধরে গিরিশ পার্ক (Girish Park) থানার দিকে এগোচ্ছে বলে জানা গিয়েছে। পথে বিজেপি কর্মীদের হাতে দলীয় পতাকা ও বিভিন্ন দাবিদাওয়া লেখা প্ল্যাকার্ড দেখা যায়।

পুলিশ সূত্রে খবর, মিছিল ঘিরে এলাকায় নিরাপত্তা জোরদার করা হয়েছে। গিরিশ পার্ক ও আশপাশের এলাকায় মোতায়েন করা হয়েছে অতিরিক্ত পুলিশ বাহিনী, যাতে পরিস্থিতি নিয়ন্ত্রণে থাকে।

আরও পড়ুন: ভোটের আগেই কমিশনের ‘পঞ্চবাণ’! এক রাতে সরলেন রাজ্য পুলিশ-প্রশাসনের ৫ শীর্ষকর্তা, সামনে ডিএম-এসপি বদল

বিজেপি নেতৃত্বের দাবি, নির্দিষ্ট কিছু ইস্যুতে প্রতিবাদ জানাতেই এই মিছিলের আয়োজন করা হয়েছে। অন্যদিকে, সম্ভাব্য ভিড় সামাল দিতে ট্র্যাফিক নিয়ন্ত্রণেও বিশেষ ব্যবস্থা নেওয়া হয়েছে।